 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሚልዮናት ዝሳተፍዎ ዝነበሩ ሓጅ ብ 10 ሽሕ ሰብ ጥራይ ክሓልፍ እዩ 29 ሓምለ 2020 ምንጪ ስእሊ, AFP ስዑዲ ዓረብ ብሰንኪ ስግኣት ለበዳ ኮሮናቫይረስ ሎሚ ዓመት ንንግደት ሓጅ ዝመጹ ኣመንቲ ካብ ካልኦት ሃገራት ከይኣትውዋ ከልኪላ እያ ሎሚ ዓመት ድማ ናይ ሓጅ ቪዛ ኣይሃበትን ካልእ እዋን መብዛሕተኦም ተሳተፍቲ ካብ ካልኦት ሃገራት ዓለም ዝመጹ ኣመንቲ እስልምና እዮም ነይሮም ኣብቲ ናይ ሎሚ ግን ኣብታ ሃገር ዘለዉ እንተዘይኮይኖም ወጻእተኛታት ክሳተፉ ኣይኽእሉን ኣብ ንቡር እዋናት ክሳብ 2 ሚልዮን ዝበጽሑ ኣመንቲ እስልምና እዮም: ኣብዚ ስርዓት ዝሳተፉዎ ኣብዚ ናይ ሎሚ ዓመት ሓጅ ግን 10 ሽሕ ሰባት ጥራይ እዮም ክሳተፉ ኣብ ቀዳመ ሰናብቲ ናብ መካ ዝኣተዉ ሰባት መጠን ረስኖም ከምዝተዓቀኑን ምርመራ ኮሮናቫይረስ ከምዝተገበረሎምን ኣገልግሎት ዜና ኤኤፍፒ ጸብጺቡ እዩ ስዑዲ ዓረብ ንንግደት ሓጅ ኣመንቲ ካብ ካልኦት ሃገራት ከይኣትውዋ ከልኪላ ብኮሮናቫይረስ ተታሒዞም ብዛዕባ ዝተብሃሉ ኢትዮጵያዊያን እንፈልጦ የብልናን ኤምባሲ ኢትዮጵያ ኮሮናቫይረስ ምስጢር ናይቶም ብሰላሕታ ዝዝርግሑ ሰባት ፍርሒ ኮሮና ቫይረስ ንነጋድያን ሓጅ መካን መዲናን የሻቕሎም ኣመንቲ ቅድሚን ድሕሪን ሓጅ ንርእሶም ክውሽቡውን ግቡእ ኣለዎም ኣብ እዋን እቲ ሃይማኖታዊ ስርዓት መሸፈኒ ኣፍን ኣፍንጫን ምግባርውን ግድን ከምዝኾነ ተገሊጹሎ ሚኒስተር ጉዳያት ንግደት ሓጅ ስዑዲ ዓረብ መሓመድ ሳልሕ ቢንተን ንቴሌቪዥን ኣል-ዓረብያ ክዛረብ እንከሎ ኣመንቲ ፈለማ ኣብ ገዝኦም ምስተወሸቡ ብተወሳኺ ድማ ኣብ ሆቴላት መካ ንኣርባዕተ መዓልቲ ከምዝውሸቡ ገሊጹ ኣብ ስዑዲ ዓረብ ብዝሒ ብኮሮናቫይረስ ዝተለኸፉ ሰባት 270,000 ክኸውን ከሎ ኣስታት 3,000 ሞት ድማ ኣጋጢሙ እዩ ንግደት ሓጅ እንታይ እዩ? 